Neuvoston asetus (ETY) N:o 1360/78, annettu 19 päivänä kesäkuuta 1978, tuottajaryhmittymistä ja niiden yhteenliittymistä



Virallinen lehti nro L 166 , 23/06/1978 s. 0001 - 0008

Suomenk. erityispainos Alue 3 Nide 10 s. 0008

Kreikank. erityispainos: Luku 03 Nide 21 s. 0159

Ruotsink. erityispainos Alue 3 Nide 10 s. 0008

Espanjank. erityispainos: Luku 03 Nide 14 s. 0125

Portugalink. erityispainos: Luku 03 Nide 14 s. 0125



NEUVOSTON ASETUS (ETY) N:o 1360/78, annettu 19 päivänä kesäkuuta 1978, tuottajaryhmittymistä ja niiden yhteenliittymistä EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 42 ja 43 artiklan, ottaa huomioon komission ehdotuksen, ottaa huomioon Euroopan parlamentin lausunnon(1), ottaa huomioon talous- ja sosiaalikomitean lausunnon(2), sekä katsoo, että yhteisölle on nykyisin ominaista maataloustuotteiden tarjonnan ja markkinoille saattamisen osalta erilaiset tilanteet sen eri alueiden välillä, Italiassa maataloustuotteiden tarjonnassa on äärimmäisen vakavia rakenteellisia epäkohtia; maataloustuotteita tarjoaa markkinoilla erittäin suuri määrä pienikokoisia, riittämättömästi järjestäytyneitä tiloja; käytettävissä olevien tietojen mukaan vain noin 16 prosenttia italialaisista tiloista kuuluu tuottajajärjestöihin, jotka on perustettu tuotteiden markkinoille saattamista varten, ja vain 13 prosenttia Italian maataloustuotannon kokonaisarvosta pidetään kaupan näiden järjestöjen kautta; nämä tarjonnan rakenteelliset epäkohdat koskevat koko Italiaa muutamaa poikkeusta lukuunottamatta; nämä poikkeukset eivät niiden pienen määrän vuoksi estä tarkastelemasta Italian tilannetta kokonaisuudessaan, Ranskassa on todettu tällaisia epäkohtia tietyillä Välimeren alueilla ensisijassa pöytäviinialalla, jolla tarjonta on hajaantunut suureen määrään pieniä osuuskuntia, ja tarjonnan takaavat vain hyvin pieneltä osin (5 ja 10 prosentin välillä) merkittävät tuottajajärjestöt; tällaisia epäkohtia on todettu näillä alueilla myös syötäväksi tarkoitettujen oliivien alalla, jolla tuottajajärjestöjä ei käytännössä ole, samoin kuin hajusteiden valmistukseen käytettävien kasvien alalla, jolla tuottajajärjestöjen perustaminen on vasta aluillaan; maataloustuotteiden tarjonnassa on vakavia epäkohtia myös merentakaisilla departementeilla trooppisten hedelmien ja naudanlihatuotteiden osalta, joista vähemmän kuin 12 prosenttia pidetään kaupan tuottajajärjestöjen kautta, Belgiassa on havaittu vakavia tarjonnan rakenteellisia epäkohtia viljan osalta, jonka kokonaistuotannosta ainoastaan 15 prosenttia pidetään kaupan tuottajajärjestöjen kautta, sekä elävien nautojen, porsaiden ja sini- eli rehumailasen osalta, joista vain 3 prosenttia pidetään kaupan tuottajajärjestöjen kautta, edellämainittujen epäkohtien jatkuva esiintyminen on esteenä perustamissopimuksen 39 artiklan 1 kohdassa lueteltujen tavoitteiden toteuttamiselle; se vaikeuttaa maatalouden tuottavuuden lisäämistä, teknisen kehityksen edistämistä, tuotannon järkiperäistä kehittämistä, tuotantotekijöiden hyödyntämistä parhaalla mahdollisella tavalla sekä maatalousväestön kohtuullisen elintason takaamista ja markkinoiden vakauttamista; sitäpaitsi se vaikuttaa herkästi kuluttajahintojen tasoon, tätä tilannetta voidaan parantaa siten, että maanviljelijät yhdistyvät ryhmittymiksi, jotta he voivat osallistua taloudelliseen kehitykseen yhteisellä toiminnalla, jolla pyritään tarjonnan keskittämiseen ja tuotannon mukauttamiseen markkinoiden vaatimuksiin; tällaista ryhmittymistä on rohkaistava jo nyt asianomaisilla alueilla estämättä kuitenkaan suunnitellun järjestelmän ulottamista koskemaan myös muita alueita, joilla se osoittautuisi tarpeelliseksi, hyväksymisjärjestelmän avulla tulisi kuitenkin varmistaa, että tilojen ryhmittyminen tapahtuu elimissä, joilla on tuotantoa sekä markkinoille saattamista koskevat asianmukaiset säännökset ja jotka antavat riittävät takeet toimintansa vakaudesta ja tehokkuudesta ja joiden asema ja taloudellinen toiminta ei ole ristiriidassa yhteismarkkinoiden toiminnan eikä perustamissopimuksen yleisten tavoitteiden kanssa, sen lisäksi että maanviljelijöitä kannustetaan yhdistymään tuottajaryhmittymiksi, olisi rohkaistava näistä ryhmittymistä koottujen yhteenliittymien muodostamista, jotta tarjontaa voitaisiin keskittää laajemmin kuin yhden ryhmittymän tasolla, perustamisen ja hallinnollisen toiminnan kulujen osittaiseksi kattamiseksi tarkoitettujen tukien myöntäminen muodostaa mahdollisesti tarvittavan kannustimen ryhmittymien ja yhteenliittymien perustamiselle sekä olemassaolevien tuottajajärjestöjen sopeutumiselle vaadittuihin edellytyksiin, yhteenliittymille myönnettävälle tuelle olisi kuitenkin asetettava enimmäismäärä sen seikan huomioon ottamiseksi, että jokainen yhteenliittymään kuuluva ryhmittymä on jo saanut tai saa yhä tukea perustamiselle ja hallinnolliselle toiminnalle, tukien myöntäminen ryhmittymille ja yhteenliittymille olisi tehtävä pakolliseksi, jotta varmistetaan suunnitellun järjestelmän soveltaminen kaikilla yhteisön alueilla, joilla se osoittautuu tarpeelliseksi; olisi lisäksi määritettävä näiden tukien enimmäismäärät, ja samalla olisi kuitenkin mahdollistettava näiden määrien ylittäminen myönnettäessä tukia sellaisille alueille tai aloille, joilla on erityisiä vaikeuksia, on tarpeen säätää jäsenvaltioille ja muille asianomaisille tiedoksi annettavasta jokaisen vuoden alussa julkaistavasta luettelosta, joka sisältää tiedot edellisen vuoden aikana hyväksytyistä ryhmittymistä ja yhteenliittymistä sekä samana ajanjaksona hyväksymisensä menettäneistä ryhmittymistä ja yhteenliittymistä, suunnitellut toimenpiteet ovat kokonaisuudessaan yhteisön edun mukaisia ja niiden avulla pyritään toteuttamaan perustamissopimuksen 39 artiklan 1 kohdan a alakohdassa määritellyt tavoitteet, näihin mukaan lukien yhteismarkkinoiden toiminnan kannalta tarpeellisten rakenteiden mukautukset; nämä toimenpiteet muodostavat siten yhteisen toiminnan yhteisen maatalouspolitiikan rahoituksesta 21 päivänä huhtikuuta 1970 annetun neuvoston asetuksen (ETY) N:o 729/70(3) mukaisesti, sellaisena kuin se on viimeksi muutettuna asetuksella (ETY) N:o 2788/72(4), komission on voitava varmistua, että jäsenvaltioiden antamat yhteisen toiminnan soveltamiseksi tarkoitetut säännökset noudattavat yhteisen toiminnan edellytyksiä; sen on lisäksi kyettävä arvioimaan joka vuosi yhteisen toiminnan soveltamisen käytännön tuloksia, Euroopan maatalouden ohjaus- ja tukirahasto, jäljempänä "rahasto", voi viiden vuoden ajan ja arvioidulla 24 miljoonan laskentayksikön määrällä edistää maataloustuotteiden tarjontarakenteen parantamista niillä alueilla, joilla tällainen parantaminen on välttämätöntä, ja tiettyjen suunniteltujen toimenpiteiden myöhemmän täytäntöönpanon helpottamiseksi olisi säädettävä menettelystä, jolla toteutetaan jäsenvaltioiden ja komission välinen tiivis yhteistyö; tämä voidaan varmistaa tarkoituksenmukaisella tavalla maatalouden rakenteiden pysyvässä komiteassa, joka on perustettu maatalouden rakennepolitiikan yhteensovittamisesta 4 päivänä joulukuuta 1962 tehdyn neuvoston päätöksen 1 artiklalla(5), ON ANTANUT TÄMÄN ASETUKSEN: 1 artikla Nykyisin tietyillä alueilla havaittujen maataloustuotteiden tarjonnassa ja markkinoille saattamisessa esiintyvien ja tuottajien riittämättömästä järjestäytymisestä johtuvien rakenteellisten epäkohtien korjaamiseksi tällä asetuksella laaditaan näille alueille järjestelmä, jonka tarkoituksena on rohkaista tuottajaryhmittymien ja niiden yhteenliittymien perustamista. ENSIMMÄINEN OSASTO Soveltamisala 2 artikla Tätä asetusta sovelletaan 3 artiklassa määriteltyjen edellytysten mukaisesti seuraavilla alueilla: - koko Italian alueella, - seuraavilla Ranskan alueilla: Languedoc-Roussillon, Provence-Côte d'Azur, Midi-Pyrénées, Korsika, Drômen ja Ardèchen departementit sekä merentakaiset departementit, - koko Belgian alueella. 3 artikla 1. Italiassa tätä asetusta sovelletaan seuraaviin tuotteisiin, jos niitä tuotetaan tässä maassa: - perustamissopimuksen liitteessä II lueteltuihin maan kasvutuotteisiin ja kotieläintalouden tuotteisiin, lukuun ottamatta: - hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72(6), sellaisena kuin se on viimeksi muutettuna asetuksella (ETY) N:o 1154/78(7), 1 artiklan 2 kohdassa tarkoitettuja tuotteita, - humalaa (yhteisen tullitariffin nimike 12.06), - silkkiäistoukkia (yhteisen tullitariffin alanimike ex 01.06 C); - tämän asetuksen liitteessä lueteltuja jalostettuja maataloustuotteita. 2. Ranskassa tätä asetusta sovelletaan: - pöytäviineihin ja rypälemehuihin (yhteisen tullitariffin nimikkeet 22.04 ja 22.05) seuraavilla alueilla: Languedoc-Roussillon, Provence-Côte d'Azur, Midi-Pyrénées ja Korsika, - hajusteiden valmistukseen käytettäviin kasveihin ja laventeliin (yhteisen tullitariffin nimike ex 12.07) seuraavilla alueilla: Provence-Côte d'Azur ja Drômen ja Ardèchen departementit - syötäväksi tarkoitettuihin oliiveihin (yhteisen tullitariffin alanimike 07.02 A) seuraavilla alueilla: Languedoc-Roussillon, Provence-Côte d'Azur, Korsika ja Drômen departementti, - trooppisiin hedelmiin (yhteisen tullitariffin alanimike 08.01 B, C ja D) sekä eläviin nautoihin (yhteisen tullitariffin nimike 01.02) sekä naudanlihaan ruhoina ja neljännesruhoina (yhteisen tullitariffin alanimike ex 02.01 A II) merentakaisilla departementeilla, 3. Belgiassa tätä asetusta sovelletaan: - viljaan (yhteisen tullitariffin nimikkeet 10.01 10.05), - eläviin nautoihin (yhteisen tullitariffin alanimike 01.02 A) - porsaisiin (yhteisen tullitariffin nimike ex 01.03) - sini- eli rehumailaseen (alfalfe) (yhteisen tullitariffin nimike ex 12.10). II OSASTO Tuottajaryhmittymien ja niiden yhteenliittymien hyväksyminen 4 artikla Edellä 2 artiklassa tarkoitettujen alueiden osalta kyseisten jäsenvaltioiden on hyväksyttävä tuottajaryhmittymät ja niiden yhteenliittymät, mukaan lukien tämän asetuksen voimaantulohetkellä olemassaolevat yhdistykset: a) jotka sitä pyytävät, b) jotka täyttävät 5 ja 6 artiklassa luetellut edellytykset; c) ryhmittymän ollessa kyseessä, jos: - niiden jäsenistä vähintään kaksi kolmasosaa harjoittaa yritystoimintaa jollakin 2 artiklassa tarkoitetulla alueella, - niiden tuotannosta, jota pidetään kaupan 6 artiklan 1 kohdan c alakohdan mukaisesti, vähintään puolet on lähtöisin 2 artiklassa tarkoitetuilta alueilta. Hyväksyminen käsittää 3 artiklassa tarkoitettujen tuotteiden tuotantoon ja markkinoille saattamiseen liittyvän toiminnan kullakin alueella, jolla tätä asetusta sovelletaan. 5 artikla 1. Tuottajaryhmittymät: - perustetaan, jotta niissä jäseninä olevat tuottajat voivat yhteisesti mukauttaa tuotantonsa ja tarjontansa markkinoiden vaatimuksiin, - muodostuvat: - yksittäisistä tuottajista tai - yksittäisistä tuottajista ja maataloustuotteiden tuotanto- tai jalostusjärjestöistä, joihin kuuluu ainoastaan maataloustuottajia. `Tuottajalla` tarkoitetaan yhteisön alueella maataloutta harjoittavaa yrittäjää: - joka tuottaa 3 artiklassa tarkoitettuja maaperän kasvutuotteita ja kotieläintalouden tuotteita, tai - joka tuottaa perustuotteita ja lisäksi 3 artiklassa tarkoitettuja näistä jalostettuja tuotteita. 2. Kyseiset jäsenvaltiot voivat hyväksyä tuottajaryhmittymiä, joihin kuuluu muitakin kuin 1 kohdassa tarkoitettuja jäseniä, jos niiden kansallisissa säännöksissä tästä säädetään. Tällöin näiden ryhmittymien säännöissä on taattava, että 1 kohdassa tarkoitetut jäsenet valvovat ryhmittymiä ja niiden päätöksiä. 3. Yhteenliittymät muodostuvat hyväksytyistä tuottajajärjestöistä ja pyrkivät laajemmalla tasolla samoihin päämääriin kuin edelliset. 6 artikla 1. Kaikkien tuottajajärjestöjen tai yhteenliittymien on täytettävä sen alan tai niiden tuotteiden osalta, jolle tai joille ne ovat hyväksytyt, seuraavat yleiset edellytykset: a) niiden on edistettävä toiminnallaan, jolle ne hakevat hyväksymistä, perustamissopimuksen 39 artiklan tavoitteiden toteuttamista; b) niiden on määritettävä ja sovellettava 5 artiklan 1 kohdassa tarkoitettujen henkilöiden osalta: - yhteisiä tuotantosääntöjä, - yhteisiä markkinoille saattamista koskevia sääntöjä; c) niiden säännöissä on oltava ryhmittymissä jäseninä olevia tuottajia ja yhteenliittymiin kuuluvia hyväksyttyjä tuottajaryhmittymiä koskeva velvoite: - joko koko kaupan pidettävän tuotantonsa, jota varten ne ovat liittyneet ryhmittymään tai yhteenliittymään, markkinoille saattaminen ryhmittymän tai yhteenliittymän vahvistamien ja valvomien toimitusta ja markkinoille saattamista koskevien sääntöjen mukaisesti, tai - ryhmittymän tai yhteenliittymän hyväksymän koko kaupan pidettävän tuotannon markkinoille saattaminen, joko jäsenten nimissä ja jäsenten lukuun tai jäsenten lukuun, mutta ryhmittymän tai yhteenliittymän nimissä tai ryhmittymän ja yhteenliittymän nimissä ja näiden lukuun. Ryhmittymä tai yhteenliittymä voi kuitenkin sallia jäsentensä saattaa markkinoille osan tuotannosta ensimmäisen luetelmakohdan mukaisesti. Tuottajaryhmittymien ollessa kyseessä tätä velvoitetta ei sovelleta siihen tuotannon osaan, josta tuottajat ovat solmineet myyntisopimuksia tai myöntäneet etuosto-oikeuksia ennen ryhmittymään liittymistä, jos kyseiselle ryhmittymälle oli ilmoitettu näin sovittujen velvoitteiden laajuudesta ja kestosta ennen ryhmittymään liittymistä; d) niiden säännöissä on oltava määräyksiä varmistamaan, että ryhmittymästä tai yhteenliittymästä eroa pyytävät jäsenet voivat halutessaan erota: - jos he ovat olleet ryhmittymän tai yhteenliittymän jäseniä vähintään kolmen vuoden ajan näiden tunnustamisen jälkeen ja - jos he ilmoittavat eroaikeestaan kirjallisesti ryhmittymälle tai yhteenliittymälle vähintään 12 kuukautta ennen eroa. Näitä määräyksiä sovelletaan sanotun kuitenkaan rajoittamatta niiden kansallisten lakien tai asetusten soveltamista, joiden tarkoituksena on suojella määrätyissä tapauksissa ryhmittymää tai yhteenliittymää tai niiden velkojia jäsenen eron mahdollisesti aiheuttamilta taloudellisilta seurauksilta tai estää jäsentä eroamasta budjettivuoden aikana; e) niiden on osoitettava harjoittavansa riittävää taloudellista toimintaa; f) rajoittamatta 4 artiklan c alakohdan soveltamista, niiden on pidätyttävä perustamisensa ja koko toimintansa osalta kaikesta yhteismarkkinoiden toiminnan ja perustamissopimuksen yleisten tavoitteiden toteuttamisen vastaisesta ja erityisesti kaikesta kansallisuuteen tai sijoittautumispaikkaan perustuvasta syrjinnästä: - jäseniksi liittyvien tuottajien tai ryhmittymien välillä tai - kauppakumppaniensa välillä; g) niiden on oltava oikeushenkilöitä tai niillä on oltava kansallisen lainsäädännön mukaan oikeuksien ja velvollisuuksien omistamiseen tarvittava oikeuskelpoisuus; h) niiden on pidettävä erillistä kirjanpitoa hyväksytystä toiminnasta. Tätä kirjanpitoa sekä kaikkeen ryhmittymän tai yhteenliittymän muuhun toimintaan liittyvää kirjanpitoa voidaan tarkastaa, jotta varmistutaan, että e alakohdassa säädetty edellytys täytetään ja jotta mahdollistetaan tukien laskeminen sekä näiden käytön valvominen; i) niillä ei saa olla määräävää asemaa yhteismarkkinoilla, ellei se ole tarpeellista perustamissopimuksen 39 artiklassa tarkoitettujen tavoitteiden toteuttamiseksi; j) tuottajaryhmittymien, joihin kuuluvat myös 5 artiklan 1 kohdan toisessa luetelmakohdassa tarkoitetut järjestöt, on sisällytettävä sääntöihinsä viimeksi mainittujen osalta niiden jäseniä koskeva velvoite noudattaa b ja c alakohdassa säädettyjä edellytyksiä viimeistään: - siitä päivästä lähtien, jona hyväksyminen tulee voimaan tai - niiden liittymispäivästä lähtien, jos se on myöhempi kuin hyväksymispäivä. 2. Edellä 1 kohdan b ja c alakohdassa tarkoitettu markkinoille saattaminen käsittää seuraavat toiminnat: - tarjonnan keskittäminen, - kauppakunnostus, - tarjonta tukkuostajille. 3. Jäljempänä 16 artiklassa säädettyä menettelyä noudattaen ja kuuden kuukauden kuluessa tämän asetuksen voimaantulosta annetaan yksityiskohtaiset soveltamissäännöt, jotka koskevat - tarvittaessa perusteita, joita 1 kohdan b alakohdassa tarkoitettujen yhteisten sääntöjen on noudatettava, - vähimmäisviljelyalaa, liikevaihtoa tai kyseisen tuotteen tai tuoteryhmän tuotantomäärää, joka on lähtöisin jäseniltä, joita ryhmittymien ja yhteenliittymien on 1 kohdan e alakohdassa tarkoitetulla tavalla edustettava, sekä tarvittaessa niiden jäsenien vähimmäismäärää. 7 artikla Asianomaisten jäsenvaltioiden on: - päätettävä hyväksymisen myöntämisestä kolmen kuukauden kuluessa hakemuksen jättämisestä, - ilmoitettava päätöksestään komissiolle kahden kuukauden kuluessa. 8 artikla Tuottajaryhmittymän tai yhteenliittymän hyväksyminen peruutetaan: a) jos tässä asetuksessa säädettyjä hyväksymisen edellytyksiä ei täytetty tai ei enää täytetä, b) jos hyväksyminen perustuu virheellisiin tietoihin, c) jos ryhmittymä tai yhteenliittymä on saanut hyväksymisen vilpillisesti, d) jos komissio toteaa, että perustamissopimuksen 85 artiklan 1 kohtaa voidaan soveltaa tämän asetuksen 17 artiklassa tarkoitettuihin sopimuksiin, päätöksiin ja sovittuun käytäntöön. Edellä c alakohdassa säädetyssä tapauksessa hyväksymisen peruuttamisella on taannehtiva vaikutus ja 10 artiklan nojalla myönnetyt tuet peritään takaisin. 9 artikla Komissio varmistaa joka vuoden alussa Euroopan yhteisöjen virallisessa lehdessä julkaistavan, tuotteittain tai tuoteryhmittäin jaotellun luettelon edellisen vuoden aikana hyväksytyistä tuottajaryhmittymistä ja yhteenliittymistä. Se varmistaa myös edellisen vuoden aikana peruutettujen hyväksymisien julkaisun. III OSASTO Tuottajaryhmittymille ja niiden yhteenliittymille myönnettävät tuet 10 artikla 1. Kyseisten jäsenvaltioiden on myönnettävä hyväksytyille ryhmittymille ja yhteenliittymille niiden hyväksymispäivää seuraavan kolmen vuoden ajan tukia niiden perustamisen kannustamiseksi ja niiden hallinnollisen toiminnan helpottamiseksi. Nämä tuet voidaan maksaa viiden vuoden ajan. 2. Tuottajaryhmittymille myönnettävien tukien määrä ensimmäiselle, toiselle ja kolmannelle vuodelle, tässä järjestyksessä: a) on enintään 3 prosenttia, 2 prosenttia ja 1 prosentti niiden tuotteiden arvosta: - jotka ovat lähtöisin 5 artiklan 1 kohdan toisessa luetelmakohdassa tarkoitetuilta jäseniltä, ja - joita hyväksyminen koskee ja jotka saatetaan markkinoille; b) ei voi kuitenkaan ylittää 60, 40 ja 20 prosenttia perustamisen ja hallinnollisen toiminnan todellisista kuluista. 3. Yhteenliittymille myönnettävien tukien määrä: a) on ensimmäisenä, toisena ja kolmantena vuonna, tässä järjestyksessä, enintään 60, 40 ja 20 prosenttia perustamisen ja hallinnollisen toiminnan todellisista kuluista; b) ei voi kuitenkaan ylittää 50 000 laskentayksikön kokonaismäärää. 4. Neuvosto voi määräenemmistöllä komission ehdotuksesta tarkoin määrätyksi ajanjaksoksi ja tietyille alueille ja tuotteille, joilla on erityisiä vaikeuksia sopeutua yhteisen maatalouspolitiikan vaatimuksiin ja taloudellisiin seuraamuksiin, vahvistaa korkeamman tuen määrän kuin 2 ja 3 kohdassa on säädetty. 11 artikla 1. Edellä 10 artiklassa säädetyt tuet myönnetään ainoastaan - siltä osin kuin ryhmittymä tai yhteenliittymä ei ole jo saanut tukea kansallisen lainsäädännön perusteella, - niiden 6 artiklassa säädettyjen edellytysten noudattamisesta aiheutuvien perustamisen ja hallinnollisen toiminnan todellisten lisäkulujen osalta, jos kyseessä on ryhmittymät tai yhteenliittymät: - jotka on perustettu aiemmin kuin kolme vuotta ennen tämän asetuksen voimaantulopäivää, - jotka ovat muodostuneet jo olemassaolevista järjestöistä tai jotka on perustettu olemassaoleviin järjestöihin kuuluvien tuottajien toimesta. 2. Edellä 10 artiklan 2 kohdan a alakohdassa tarkoitettujen tuotteiden arvo lasketaan joka vuodelle kiinteämääräisesti: - 6 artiklan 1 kohdan c alakohdan mukaisesti markkinoille saatetun vuotuisen määrän ja - saatujen keskimääräisten tuottajahintojen perusteella. 3. Edellä 10 artiklan 2 kohdan b alakohdassa ja 3 kohdan a alakohdassa tarkoitettujen perustamisen ja hallinnollisen toiminnan todellisten kulujen käsitteen rajaamiselle tarpeelliset tarkennukset annetaan 16 artiklassa säädettyä menettelyä noudattaen kuuden kuukauden kuluessa tämän asetuksen voimaantulosta. IV OSASTO Yleiset ja rahoitusta koskevat säännökset 12 artikla Tässä asetuksessa säädetyt toimenpiteet muodostavat kokonaisuudessaan asetuksen (ETY) N:o 729/70 6 artiklan 1 kohdassa tarkoitetun yhteisen toiminnan. 13 artikla 1. Yhteisen toiminnan toteuttamisen arvioitu kesto on viisi vuotta päivästä, jona tätä asetusta 20 artiklan nojalla sovelletaan. 2. Ennen 1 kohdassa tarkoitetun ajanjakson päättymistä neuvosto tarkastaa uudelleen tämän asetuksen komission ehdotuksesta ja komission esittämän, sen soveltamisen tuloksia koskevan kertomuksen pohjalta. 3. Rahaston ohjausosastosta maksettavat yhteisestä toiminnasta aiheutuvat kokonaiskustannukset arvioidaan ennakolta 24 miljoonaksi laskentayksiköksi. 4. Tähän asetukseen sovelletaan asetuksen (ETY) N:o 729/70 6 artiklan 5 kohtaa. 14 artikla 1. Rahaston ohjausosasto voi korvata jäsenvaltioille 10 artiklan 1, 2 ja 3 kohdassa säädetyistä toimista aiheutuvat kustannukset. Neuvosto voi määräenemmistöllä komission ehdotuksesta vahvistaa korvauskelpoisiksi 10 artiklan 4 kohdassa tarkoitetuista toimista jäsenvaltioille aiheutuvat kustannukset. 2. Rahaston ohjausosasto korvaa jäsenvaltioille 25 prosenttia korvauskelpoisista kuluista. 3. Neuvosto voi määräenemmistöllä komission ehdotuksesta päättää, että yhteisö osallistuu asianomaisille jäsenvaltioille tukien myöntämisestä aiheutuviin korvauskelpoisiin kustannuksiin rahoittamalla näistä yli 25 prosenttia mutta korkeintaan 50 prosenttia, kun nämä 10 artiklan 2 ja 3 kohdassa säädettyjen enimmäismäärien suuruiset tuet myönnetään: a) tuottajaryhmittymille, joiden jäsenistä vähintään kaksi kolmasosaa harjoittaa yritystoimintaa alueilla, joilla tätä asetusta sovelletaan ja joilla on erityisiä vaikeuksia sopeutua yhteisen maatalouspolitiikan vaatimuksiin ja taloudellisiin seurauksiin; b) yhteenliittymille, joiden jäsenistä vähintään kaksi kolmasosaa täyttää a alakohdassa säädetyt edellytykset. 4. Yhteisön osallistuminen rahoitukseen koskee tämän asetuksen voimaantulopäivää myöhempänä ajankohtana myönnetyistä tuista aiheutuneita korvauskelpoisia kustannuksia. 5. Yksityiskohtaiset säännöt 2 kohdan soveltamisesta annetaan asetuksen (ETY) N:o 729/70 13 artiklassa säädettyä menettelyä noudattaen. 15 artikla 1. Korvaushakemukset koskevat jäsenvaltioille kalenterivuoden aikana aiheutuneita kustannuksia ja ne on esitettävä komissiolle ennen seuraavan vuoden 1 päivää heinäkuuta. 2. Rahastosta myönnettävästä rahoituksesta päätetään asetuksen (ETY) N:o 729/70 7 artiklan 1 kohdan mukaisesti. 3. Komissio voi antaa luvan ennakkomaksuihin. 4. Yksityiskohtaiset säännöt tämän artiklan soveltamisesta annetaan asetuksen (ETY) N:o 729/70 13 artiklassa säädettyä menettelyä noudattaen. 16 artikla 1. Jos tässä artiklassa säädettyä menettelyä on noudatettava, asian saattaa maatalouden rakenteiden pysyvän komitean käsiteltäväksi komitean puheenjohtaja omasta aloitteestaan tai jonkin jäsenvaltion edustajan pyynnöstä. 2. Komission edustaja tekee ehdotuksen tarvittavista toimenpiteistä. Komitea antaa lausuntonsa näistä toimenpiteistä määräajassa, jonka puheenjohtaja voi asettaa asian kiireellisyyden mukaan. Lausunto annetaan 41 äänen enemmistöllä, joka saadaan, kun jäsenvaltioiden äänet painotetaan perustamissopimuksen 148 artiklan 2 kohdassa määrätyllä tavalla. Puheenjohtaja ei osallistu äänestykseen. 3. Komissio päättää toimenpiteistä, joita sovelletaan välittömästi. Jos kyseiset toimenpiteet eivät kuitenkaan ole komitean lausunnon mukaisia, komissio ilmoittaa niistä viipymättä neuvostolle; siinä tapauksessa komissio voi lykätä päättämiensä toimenpiteiden soveltamista enintään yhdellä kuukaudella ilmoituksen tekopäivästä. Neuvosto voi määräenemmistöllä päättää asiasta toisin yhden kuukauden kuluessa. 17 artikla Jos komissio toteaa tiettyjen kilpailusääntöjen soveltamisesta maataloustuotteiden tuotantoon ja kauppaan annetun asetuksen N:o 26(8) 2 artiklan nojalla, että perustamissopimuksen 85 artiklan 1 kohtaa voidaan soveltaa sopimuksiin, päätöksiin tai sovittuihin käytäntöihin: - joilla 5 artiklan 1 kohdan toisessa luetelmakohdassa tarkoitetut henkilöt yhdistyvät tämän asetuksen edellytysten mukaiseksi ryhmittymäksi tai ryhmittymät yhdistyvät tämän asetuksen edellytysten mukaiseksi yhteenliittymäksi, - tai joilla 6 artiklan 1 kohdan b alakohdassa tarkoitetut yhteiset säännöt annetaan tai pannaan täytäntöön, niitä koskevaa päätöstä sovelletaan ainoastaan toteamispäivämäärästä lähtien. 18 artikla Tämä asetus ei rajoita jäsenvaltioiden oikeutta toteuttaa tämän asetuksen alalla täydentäviä tukitoimenpiteitä, joiden myöntämisen edellytykset tai joiden myöntämistä koskevat yksityiskohtaiset säännöt poikkeavat tässä asetuksessa säädetyistä tai joiden tuen määrät ylittävät siinä säädetyt ylärajat, jos nämä toimenpiteet toteutetaan perustamissopimuksen 92, 93 ja 94 artiklan mukaisesti. 19 artikla Kyseisten jäsenvaltioiden on toimitettava komissiolle tiedoksi: - tämän asetuksen soveltamisen edellyttämät lait, asetukset ja hallinnolliset määräykset viimeistään kuukauden kuluttua niiden antamisesta, - kertomus tämän asetuksen soveltamisen tuloksista joka vuosi ennen 31 päivää maaliskuuta ja ensimmäisen kerran ennen 31 päivää maaliskuuta 1979. 20 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 6 artiklan 3 kohdan toisessa alakohdassa säädettyjen säännösten voimaantulosta lähtien. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 19 päivänä kesäkuuta 1978. Neuvoston puolesta Puheenjohtaja P. DALSAGER (1) EYVL N:o C 36, 13.2.1978, s. 43 (2) EYVL N:o C 59, 8.3.1978, s. 25 (3) EYVL N:o L 94, 28.4.1970, s. 13 (4) EYVL N:o L 295, 30.12.1972, s. 1 (5) EYVL N:o 136, 17.12.1962, s. 2892/62 (6) EYVL N:o L 118, 20.5.1972, s. 1 (7) EYVL N:o L 144, 31.5.1978, s. 5 (8) EYVL N:o 30, 20.4.1962, s. 993/62 LIITE Luettelo 3 artiklan 1 kohdassa tarkoitetuista jalostetuista tuotteista >TAULUKON PAIKKA>